13. prosinca u Domovinskom ratu

**Domovinski rat po nadnevcima**: 13. prosinca u Domovinskom ratu.

- Za novog predsjednika CK SK Hrvatske izabran Ivica Račan.

- Hrvatski predsjednik Tuđman i slovenski predsjednik Kučan objavili kako je očuvanje Jugoslavije uzrok nestabilnosti, a priznanje ovih dviju republika zaustavilo bi eskalaciju rata.

**- Austrijski ambasador povučen iz Beograda.**

- Ed Koestal imenovan glasnogovornikom promatračke misije EZ-a.

- JNA napala Karlovac iz svojih kasarni u gradu; opet napadnut Sisak.

**- Srpski teroristi minirali vodopad na Plitvičkim jezerima,** glasovitom nacionalnom parku.

- Genscher objavio u pismu glavnom tajniku UN-a kako je Hrvatska ispunila sve uvjete za priznanje. Također i Slovenija.

- Uz agresiju i sve njene posljedice, prava je opasnost za Hrvatsku u nezrelosti pojedinaca koji, rukovođeni isključivo vlastitom ambicijom, tužakaju Hrvatsku i ne vode računa za opću hrvatsku stvar, piše u uvodniku zagrebački dnevnik "Večernji list".
- Hrvatsku je bilo moguće razoriti, ali je nije bilo moguće pokoriti, izjavio poznati jugodisident Milovan Đilas novinaru "Večernjeg lista" u Beogradu.

- Junački otpor branitelja u trokutu Orašje-Gradačac-Brčko izuzetno je velik doprinos budućem oslobađanju cijele Bosne, smatraju vojni stručnjaci u Zagrebu.

- Srpska politika u BiH je zločinačka i tu ne treba očekivati pomak, no iznenađuje upornost muslimanskog vrha za unitarnom državom, izjavio novinarima u Mostaru Božo Rajić, glasnogovornik Ureda obrane HZ Herceg-Bosne.

- SAD će pokušati uvjeriti saveznike da upotrijebe silu protiv srpskog zrakoplovstva koje krši zabranu nadlijetanja BiH, izjavio američki državni tajnik L. Eagleburger.

- Važno je stvoriti nove, djelotvorne, mehanizme traganja za nestalima na području bivše Jugoslavije, izjavio novinarima u Zagrebu T. Mazowiecki, specijalni izvjestitelj UN za ljudska prava, nakon posjeta BiH i Hrvatskoj.

- T. Mazowiecki će ubuduće veću pozornost zaštiti hrvatskog stanovništva u BiH,posebice, u opoljenim enklavama središnje Bosne, izjavio dr. Mate Granić u Zagrebu, nakon što je primio posebnog izvjestitelja UN za ljudska prava.

- U Voćinu obilježena dvogodišnjica masakra nad 24 hrvatska civila u Četekovcu i Balincima, pokolja koji je užasnuo Slavoniju.

- U Franjevačkoj bolnici u Novoj Biloj oko 100 ranjenika, od kojih više od polovine teških slučajeva, sve nade kolažu dolazak konvoja "Bijeli put".

- Predsjednik Tuđman primio u Zagrebu albanskog ministra obrane Safeta Zhulalia.

- Nudeći u političkim pregovorima priznanje Hrvatske u međunarodno priznatim granicama, za hrvatsko priznanje jugoslavenskog kontinuiteta, što nije mogla dobiti ni jednim međunarodnim aktom, "SRJ" si pokušava skratiti put u međunarodnu zajednicu, komentira "Večernji list" proces sukcesije bivše SFRJ pred Međunarodnom konferencijom u Ženevi.

- Mislim da odlučna politika smanjuje mogućnost rata, a loša politika uvećava izglede da se ratom mora rješavati probleme... Ako se u mandatu UNPROFOR-a ništa pozitivno ne dogodi, nema razloga da odstupimo od našeg stava da se 10. siječnja prekine njegov mandat, izjavio predsjednik SDP Hrvatske Ivica Račan u intervjuu "Večernjem listu".

- Glasnogovornik UNPROFOR-a u Zagrebu Michael Williams ocijenio jučerašnji srpski napad granatama na bangladeške "plave kacige" u Bihaću "kao najteži napad na UNPROFOR otkako djeluje u BiH".

- Ujedinjeni Narodi priopćili da će britanski general Rupert Smith, poznat iz zaljevske "Pješčane oluje", preuzeti zapovjedništvo nad snagama UNPROFOR-a u BiH.

**- Organizacija Konferencije islamskih zemalja na summitu u Casablanci ponovno zatražila da njihov predstavnik bude uključen u kontaktnu skupinu za BiH pet velikih sila i za traženje političkog rješenja.**

- Kongres SAD dao podršku američkim vojnicima upućenim u BiH, ali nije dao podršku i odluci američkog predsjednika o slanju 20.000 američkih vojnika u BiH.

- Nakon isteka mandata sadašnjoj misiji EU-a u Mostaru, u gradu će biti otvoren od 1. siječnja 1997. Ured visokog predstavnika Carla Bildta, a na njegovu čelu će biti posebni izaslanik EU-a sir Martin Garrod.

- Glavna skupština UN-a prihvatila Rezoluciju o stanju ljudskih prava na području bivše Jugoslavije, a Hrvatsku se poziva da u potpunosti poštuje ljudska prava svih građana i da poduzme napore u pridržavanju demokratskih normi, posebno glede zagrebačke krize i slobode medija.

- Vijeće sigurnosti UN-a jednoglasno donijelo Rezoluciju 1.088, kojom se produžuje misija UN-a i NATO-a u BiH. Misija IFOR-a se preinačuje u misiju SFOR-a, čiji mandat se produžuje za 18 mjeseci.

## Izvori

* Hrvatski informativni centar *Hrvatski spomenar: 11. prosinca - 20. prosinca*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.